PADOMES LĒMUMS

(2012. gada 14. februāris)

par to, lai noslēgtu Nolīgumu starp Eiropas Savienību un Gruziju par lauksaimniecības produktu un pārtikas produktu ģeogrāfiskās izcelsmes norāžu aizsardzību

(2012/164/ES)

EIROPAS SAVIENĪBAS PADOME,

ņemot vērā Līgumu par Eiropas Savienības darbību un jo īpaši tā 207. panta 4. punkta pirmo daļu saistībā ar 218. panta 6. punkta a) apakšpunkta v) punktu un 218. panta 7. punktu,

ņemot vērā Eiropas Komisijas priekšlikumu,

ņemot vērā Eiropas Parlamenta piekrišanu,

tā kā:

IR PIEŅĒMUSI ŠO LĒMUMU.

1. pants

Ar šo Savienības vārdā tiek apstiprināts Nolīgums starp Eiropas Savienību un Gruziju par lauksaimniecības produktu un pārtikas produktu ģeogrāfiskās izcelsmes norāžu aizsardzību (“Nolīgums”).

Nolīguma teksts ir pievienots šim lēmumam.

2. pants

Komisija ar dalībvalstu pārstāvju atbalstu pārstāv Savienību Apvienotajā komitejā, kas minēta Nolīguma 11. pantā.

Nolīguma 11. panta 3. punkta nolūkos Nolīguma grozījumus, kas pieņemti ar Apvienotās komitejas lēmumiem, Savienības vārdā apstiprina Komisija, pamatojoties uz procedūru, kas noteikta 15. panta 2. punktā Padomes Regulā (EK) Nr. 510/2006 (2006. gada 20. marts) par lauksaimniecības produktu un pārtikas produktu ģeogrāfiskās izcelsmes norāžu un cilmes vietas nosaukumu aizsardzību (2).

3. pants

Padomes priekšsēdētājs norīko personu vai personas, kas tiesīgas Savienības vārdā sniegt Nolīguma 14. panta 1. punktā paredzēto paziņojumu, lai paustu Savienības piekrišanu uzņemties šā Nolīguma saistības (3).

4. pants

Šis lēmums stājas spēkā tā pieņemšanas dienā.

(1) OV L 243, 21.9.2011., 1. lpp.

(2) OV L 93, 31.3.2006., 12. lpp.

(3) Nolīguma spēkā stāšanās dienu Padomes Ģenerālsekretariāts publicēs Eiropas Savienības Oficiālajā Vēstnesī.

NOLĪGUMS

starp Eiropas Savienību un Gruziju par lauksaimniecības produktu un pārtikas produktu ģeogrāfiskās izcelsmes norāžu aizsardzību

GRUZIJA,

no vienas puses,

un

EIROPAS SAVIENĪBA,

no otras puses,

turpmāk – “Līgumslēdzējas puses”,

ATKĀRTOTI APSTIPRINOT savas saistības attiecībā uz ES un Gruzijas Partnerattiecību un sadarbības nolīgumu par sadarbību lauksaimniecības un pārtikas nozarē un par tiesību aktu tuvināšanu intelektuālā īpašuma jomā,

ŅEMOT VĒRĀ, ka Līgumslēdzējas puses vienojas savstarpēji veicināt ģeogrāfiskās izcelsmes norāžu saskaņotu attīstību, kā norādīts Nolīguma par intelektuālā īpašuma tiesībām, kas saistītas ar tirdzniecību (TRIPS) 22. panta 1. punktā, un sekmēt to lauksaimniecības produktu un pārtikas produktu tirdzniecību, kuru izcelsme ir Līgumslēdzēju pušu teritorijās,

IR VIENOJUŠĀS PAR TURPMĀKO.

1. pants

Piemērošanas joma

1. Šis nolīgums attiecas uz to ģeogrāfiskās izcelsmes norāžu atzīšanu un aizsardzību, kuru izcelsme ir Līgumslēdzēju pušu teritorijās.

2. Lai vienas Līgumslēdzējas puses ģeogrāfiskās izcelsmes norādei piemērotu otras Līgumslēdzējas puses aizsardzību, tai jāattiecas uz produktiem, uz kuriem attiecas 2. pantā minēto attiecīgās Līgumslēdzējas puses tiesību aktu piemērošanas joma.

2. pants

Iedibinātās ģeogrāfiskās izcelsmes norādes

1. Izskatījusi Gruzijas 1999. gada 22. augustā pieņemto likumu par preču izcelsmes norādēm un ģeogrāfiskās izcelsmes norādēm, Eiropas Savienība secina, ka minētais likums atbilst šā nolīguma I pielikumā izklāstītajiem elementiem.

2. Izskatījusi Padomes Regulu (EEK) Nr. 1601/91 (1991. gada 10. jūnijs), ar ko nosaka vispārīgus noteikumus par aromatizētu vīnu, aromatizētus vīnus saturošu dzērienu un aromatizētus vīnus saturošu kokteiļu definēšanu un to nosaukumu un noformējumu veidošanu (1), Padomes Regulu (EK) Nr. 510/2006 (2006. gada 20. marts) par lauksaimniecības produktu un pārtikas produktu ģeogrāfiskās izcelsmes norāžu un cilmes vietu nosaukumu aizsardzību (2) ar tās īstenošanas noteikumiem par lauksamniecības produktu un pārtikas produktu ģeogrāfiskās izcelsmes norāžu reģistrāciju, kontroli un aizsardzību Eiropas Savienībā, II daļas II sadaļas I nodaļas Ia iedaļu Padomes Regulā (EK) Nr. 1234/2007 (2007. gada 22. oktobris), ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (3) un Eiropas Parlamenta un Padomes Regulu (EK) Nr. 110/2008 (2008. gada 15. janvāris) par stipro alkoholisko dzērienu definīciju, aprakstu, noformējumu, marķējumu un ģeogrāfiskās izcelsmes norāžu aizsardzību (4), Gruzija secina, ka minētie tiesību akti, noteikumi un procedūras atbilst šā nolīguma I pielikumā izklāstītajiem elementiem.

3. Gruzija, pēc iebildumu procedūras pabeigšanas saskaņā ar II pielikumā noteiktajiem kritērijiem un izskatījusi kopsavilkumu par to lauksaimniecības produktu un pārtikas produktu specifikācijām, kas atbilst Eiropas Savienības ģeogrāfiskās izcelsmes norādēm, kuras uzskaitītas III pielikumā un kuras Eiropas Savienība reģistrējusi saskaņā ar 2. punktā minētajiem tiesību aktiem, un vīnu, stipro alkoholisko dzērienu un aromatizēto vīnu ģeogrāfiskās izcelsmes norādēm, kas izklāstītas IV pielikumā, aizsargā minētās ģeogrāfiskās izcelsmes norādes saskaņā ar šajā nolīgumā noteikto aizsardzības līmeni.

4. Eiropas Savienība pēc iebildumu procedūras pabeigšanas saskaņā ar II pielikumā noteiktajiem kritērijiem un izskatījusi kopsavilkumu par to lauksaimniecības produktu un pārtikas produktu specifikācijām, kas atbilst Gruzijas ģeogrāfiskās izcelsmes norādēm, kuras uzskaitītas III pielikumā un kuras Gruzija ir reģistrējusi saskaņā ar 1. punktā minētajiem tiesību aktiem, un vīnu, stipro alkoholisko dzērienu un aromatizēto vīnu ģeogrāfiskās izcelsmes norādēm, kas izklāstītas IV pielikumā, aizsargā minētās ģeogrāfiskās izcelsmes norādes saskaņā ar šajā nolīgumā noteikto aizsardzības līmeni.

3. pants

Jaunu ģeogrāfiskās izcelsmes norāžu pievienošana

1. Līgumslēdzējas puses vienojas par iespēju saskaņā ar 11. panta 3. punktā noteikto procedūru pievienot III un IV pielikumā jaunas aizsargājamas ģeogrāfiskās izcelsmes norādes pēc iebildumu procedūras pabeigšanas un pēc specifikāciju kopsavilkuma izskatīšanas, kā minēts 2. panta 3. un 4. punktā, abām Līgumslēdzējām pusēm pieņemamā veidā.

2. Līgumslēdzējai pusei nav pienākuma kā ģeogrāfiskās izcelsmes norādi aizsargāt nosaukumu, kas ir pretrunā ar kādu augu šķirnes vai dzīvnieku sugas nosaukumu un tādējādi var maldināt patērētāju par produkta patieso izcelsmi.

4. pants

Ģeogrāfiskās izcelsmes norāžu aizsardzības joma

1. Nolīguma III un IV pielikumā uzskaitītās ģeogrāfiskās izcelsmes norādes, kā arī tās, kas pievienotas saskaņā ar 3. pantu, ir aizsargātas pret:

2. Ja ģeogrāfiskās izcelsmes norādes ir pilnībā vai daļēji homonīmas, aizsardzību piešķir katrai norādei ar nosacījumu, ka tā ir izmantota godprātīgi un pienācīgi ievērojot vietējo un tradicionālo lietojumu un faktisko sajaukšanas risku. Neskarot 23. pantu Nolīgumā par intelektuālā īpašuma tiesībām, kas saistītas ar tirdzniecību (TRIPS), Līgumslēdzējas puses savstarpēji paredz praktiskus nosacījumus, saskaņā ar kuriem atšķirami attiecīgo ģeogrāfiskās izcelsmes norāžu homonīmi, ņemot vērā to, ka jānodrošina vienlīdzīga attieksme pret attiecīgajiem ražotājiem, un to, ka nedrīkst maldināt patērētājus. Homonīmu, kas maldina patērētāju, liekot domāt, ka produktu izcelsme ir citā teritorijā, nereģistrē, pat ja nosaukums ir pareizs attiecībā uz minēto produktu faktisko izcelsmes teritoriju, reģionu vai vietu.

3. Ja viena Līgumslēdzēja puse sarunās ar trešo valsti ierosina aizsargāt minētās trešās valsts ģeogrāfiskās izcelsmes norādi un attiecīgais nosaukums ir otras Līgumslēdzējas puses ģeogrāfiskās izcelsmes norādes homonīms, par to informē otru Līgumslēdzēju pusi un dod tai iespēju izteikt savas piezīmes pirms aizsardzības piešķiršanas nosaukumam.

4. Nekas šajā nolīgumā neuzliek pienākumu kādai no Līgumslēdzējām pusēm aizsargāt otras Līgumslēdzējas puses ģeogrāfiskās izcelsmes norādi, kas nav aizsargāta vai kuras aizsardzība tās izcelsmes valstī beidzas. Līgumslēdzējas puses viena otrai paziņo, ja izcelsmes valstī ģeogrāfiskās izcelsmes norādes aizsardzība beidzas.

5. pants

Ģeogrāfiskās izcelsmes norāžu transkripcijas aizsardzība

1. Ģeogrāfiskās izcelsmes norādes, kas saskaņā ar šo nolīgumu aizsargātas gruzīnu alfabētā un citos nelatīņu alfabētos, kurus oficiāli izmanto Eiropas Savienības dalībvalstīs, aizsargā līdztekus ar to transkripciju latīņu burtiem. Šo transkripciju var izmantot arī attiecīgo produktu marķēšanas nolūkiem.

2. Tāpat ģeogrāfiskās izcelsmes norādes, kas saskaņā ar šo nolīgumu aizsargātas latīņu alfabētā, aizsargā līdztekus ar to transkripciju gruzīnu alfabēta burtiem un citiem nelatīņu alfabētu burtiem, kurus oficiāli izmanto Eiropas Savienības dalībvalstīs. Šo transkripciju var izmantot arī attiecīgo produktu marķēšanas nolūkiem.

6. pants

Tiesības lietot ģeogrāfiskās izcelsmes norādes

1. Saskaņā ar šo nolīgumu aizsargātu nosaukumu var izmantot ikviens uzņēmējs, kas pārdod attiecīgajai specifikācijai atbilstošus lauksaimniecības produktus, pārtikas produktus, vīnus, aromatizētos vīnus vai stipros alkoholiskos dzērienus.

2. Ja ģeogrāfiskās izcelsmes norāde ir aizsargāta saskaņā ar šo nolīgumu, šāda aizsargāta nosaukuma izmantošana nav atkarīga no lietotāju reģistrācijas vai turpmākām maksām.

7. pants

Aizsardzības piemērošana

Līgumslēdzējas puses 2. līdz 6. pantā paredzēto aizsardzību īsteno ar to valsts iestāžu pienācīgu administratīvo rīcību. Šādu aizsardzību tās piemēro arī pēc ieinteresētās puses lūguma.

8. pants

Saistība ar preču zīmēm

1. Līgumslēdzējas puses atsakās reģistrēt vai atzīst par nederīgu ex officio vai pēc jebkuras ieinteresētās puses lūguma saskaņā ar katras Līgumslēdzējas puses tiesību aktiem tādu preču zīmi, uz kuru attiecas kāda 4. panta 1. punktā minētā situācija saistībā ar aizsargātu ģeogrāfiskās izcelsmes norādi līdzīgam produktam, ar nosacījumu, ka preču zīmes reģistrācijas pieteikums ir iesniegts pēc datuma, kurā iesniegts pieteikums ģeogrāfiskās izcelsmes norādes aizsardzībai attiecīgajā teritorijā.

2. Attiecībā uz 2. pantā minētajām ģeogrāfiskās izcelsmes norādēm aizsardzības piemērošanas datums ir šā nolīguma spēkā stāšanās datums.

3. Attiecībā uz 3. pantā minētajām ģeogrāfiskās izcelsmes norādēm aizsardzības piemērošanas datums ir datums, kurā otrai Līgumslēdzējai pusei nosūtīts pieprasījums aizsargāt ģeogrāfiskās izcelsmes norādi.

4. Līgumslēdzējām pusēm nav saistību aizsargāt ģeogrāfiskās izcelsmes norādi gadījumos, ja, ņemot vērā raksturīgas vai labi zināmas preču zīmes, aizsardzība var maldināt patērētājus par produkta patieso identitāti.

5. Neskarot 4. punktu, Līgumslēdzējas puses ģeogrāfiskās izcelsmes norādes aizsargā arī tad, ja pastāv iepriekšēja preču zīme. Iepriekšēja preču zīme ir preču zīme, kuras izmantošana atbilst vienai no 4. panta 1. punktā minētajām situācijām, par kuru ir iesniegts reģistrācijas pieteikums un kura ir reģistrēta vai iegūta lietojot, ja šādu iespēju paredz attiecīgie tiesību akti, vienas Līgumslēdzējas puses teritorijā pirms datuma, kurā saskaņā ar šo nolīgumu otrai Līgumslēdzējai pusei iesniegts ģeogrāfiskās izcelsmes norādes aizsardzības pieteikums. Šādu preču zīmi var turpināt izmantot un atjaunināt, neraugoties uz ģeogrāfiskās izcelsmes norādes aizsardzību, ar nosacījumu, ka Līgumslēdzēju pušu tiesību aktos par preču zīmēm nav pamatojuma preču zīmi uzskatīt par nederīgu vai to atsaukt.

9. pants

Vispārīgi noteikumi

1. Šo nolīgumu piemēro, neskarot PTO nolīgumā paredzētās Līgumslēdzēju pušu tiesības un pienākumus.

2. Visu 2. un 3. pantā minēto produktu importu, eksportu un tirdzniecību veic saskaņā ar importētājas Līgumslēdzējas puses teritorijā piemērojamiem tiesību aktiem un noteikumiem.

3. Visus jautājumus, kas izriet no reģistrēto nosaukumu tehniskajām specifikācijām, risina komitejā, kas izveidota saskaņā ar 11. pantu.

4. Saskaņā ar šo nolīgumu aizsargātas ģeogrāfiskās izcelsmes norādes var anulēt tikai tā Līgumslēdzēja puse, kuras teritorijā ir produkta izcelsme.

5. Šajā nolīgumā minētā produkta specifikācija ir tā, kuru apstiprinājušas Līgumslēdzējas puses valsts iestādes produkta izcelsmes teritorijā, tostarp arī visi tās apstiprinātie grozījumi.

10. pants

Sadarbība un pārredzamība

1. Līgumslēdzējas puses, tieši vai izmantojot apvienoto komiteju, kas izveidota saskaņā ar 11. pantu, sazinās par visiem jautājumiem, kas saistīti ar šā nolīguma īstenošanu un darbību, proti, viena Līgumslēdzēja puse var pieprasīt otrai Līgumslēdzējai pusei informāciju saistībā ar produktu specifikācijām un to grozījumiem un kontroles noteikumu kontaktpunktiem.

2. Katra Līgumslēdzēja puse publisko produktu specifikācijas vai to kopsavilkumu un kontroles noteikumu kontaktpunktus atbilstīgi otras Līgumslēdzējas puses ģeogrāfiskās izcelsmes norādēm, kas aizsargātas saskaņā ar šo nolīgumu.

11. pants

Apvienotā komiteja

1. Abas Līgumslēdzējas puses vienojas izveidot Apvienoto komiteju, kurā ir Eiropas Savienības un Gruzijas pārstāvji, lai uzraudzītu šā nolīguma attīstību un lai pastiprinātu to sadarbību un dialogu ģeogrāfiskās izcelsmes norāžu jomā.

2. Apvienotā komiteja pieņem lēmumus vienprātīgi. Tā izstrādā savu reglamentu. Tā sanāk pēc jebkuras Līgumslēdzējas puses pieprasījuma pārmaiņus Eiropas Savienībā un Gruzijā laikā, vietā un veidā (kas var ietvert videokonferenci), par ko Līgumslēdzējas puses savstarpēji vienojas, bet ne vēlāk kā 90 dienas pēc pieprasījuma.

3. Apvienotā komiteja nodrošina arī šā nolīguma pareizu darbību un var izskatīt jebkuru jautājumu par tā īstenošanu un darbību. Jo īpaši tā ir atbildīga par:

12. pants

Teritoriālā darbības joma

Šo nolīgumu piemēro, no vienas puses, teritorijās, kurās piemēro Līgumu par Eiropas Savienību (“Līgums”), un saskaņā ar minētajā Līgumā paredzētajiem nosacījumiem un, no otras puses, Gruzijas teritorijā.

13. pants

Autentiskās valodas

Šis nolīgums ir sagatavots divos oriģināleksemplāros angļu, bulgāru, čehu, dāņu, franču, grieķu, holandiešu, igauņu, itāļu, latviešu, lietuviešu, maltiešu, poļu, portugāļu, rumāņu, slovāku, slovēņu, somu, spāņu, ungāru, vācu, zviedru un gruzīnu valodā, un visi teksti ir vienlīdz autentiski. Atšķirību gadījumā noteicošais ir teksts angļu valodā.

14. pants

Nobeiguma noteikumi

1. Šis nolīgums stājas spēkā otrā mēneša pirmajā dienā pēc tam, kad Līgumslēdzējas puses ir rakstiski paziņojušas viena otrai, ka ir pabeigtas to atbilstīgās procedūras, kas vajadzīgas, lai šis nolīgums stātos spēkā.

2. Jebkura no Līgumslēdzējām pusēm var izbeigt šo nolīgumu, gadu iepriekš rakstveidā darot to zināmu otrai Līgumslēdzējai pusei.

Съставено в Брюксел на четиринадесети юли две хиляди и единадесета година.

Hecho en Bruselas, el catorce de julio de dos mil once.

V Bruselu dne čtrnáctého července dva tisíce jedenáct.

Udfærdiget i Bruxelles den fjortende juli to tusind og elleve.

Geschehen zu Brüssel am vierzehnten Juli zweitausendelf.

Kahe tuhande üheteistkümnenda aasta juulikuu neljateistkümnendal päeval Brüsselis.

Έγινε στις Βρυξέλλες, στις δέκα τέσσερις Ιουλίου δύο χιλιάδες έντεκα.

Done at Brussels on the fourteenth day of July in the year two thousand and eleven.

Fait à Bruxelles, le quatorze juillet deux mille onze.

Fatto a Bruxelles, addì quattordici luglio duemilaundici.

Briselē, divi tūkstoši vienpadsmitā gada četrpadsmitajā jūlijā.

Priimta du tūkstančiai vienuoliktų metų liepos keturioliktą dieną Briuselyje.

Kelt Brüsszelben, a kétezer-tizenegyedik év július tizennegyedik napján.

Magħmul fi Brussell, fl-erbatax-il jum ta’ Lulju tas-sena elfejn u ħdax.

Gedaan te Brussel, de veertiende juli tweeduizend elf.

Sporządzono w Brukseli dnia czternastego lipca roku dwa tysiące jedenastego.

Feito em Bruxelas, em catorze de Julho de dois mil e onze.

Întocmit la Bruxelles la paisprezece iulie două mii unsprezece.

V Bruseli dňa štrnásteho júla dvetisícjedenásť.

V Bruslju, dne štirinajstega julija leta dva tisoč enojst.

Tehty Brysselissä neljäntenätoista päivänä heinäkuuta vuonna kaksituhattayksitoista.

Som skedde i Bryssel den fjortonde juli tjugohundraelva.

შესრულებულია ქ. ბრიუსელში, ორი ათას თერთმეტი წლის თოთხმეტ ივლისს.

За Европейския съюз Por la Unión Europea Za Evropskou unii For Den Europæiske Union Für die Europäische Union Euroopa Liidu nimel Για την Ευρωπαϊκή Ένωση For the European Union Pour l’Union européenne Per l’Unione europea Eiropas Savienības vārdā – Europos Sąjungos vardu Az Európai Unió részéről Għall-Unjoni Ewropea Voor de Europese Unie W imieniu Unii Europejskiej Pela União Europeia Pentru Uniunea Europeană Za Európsku úniu Za Evropsko unijo Euroopan unionin puolesta För Europeiska unionen